„Numirea unei marionete, dacă noi vom câștiga alegerile, așa ceva este imposibil. O relație corectă cu președintele vreau să o avem și acum, și mâine, și la toamnă, și la anul, și anii următori, dar impunerea unui premier este imposibilă. Dacă noi vom câștiga alegerile vom reuși să facem o majoritate. Acea majoritate va merge la Cotroceni și va prezenta o propunere de prim-ministru pe care o va susține. Dacă va veni cu o altă propunere, o vom pica în Parlament și vom merge din nou cu propunerea noastră și dacă va veni cu o altă propunere, atunci vom merge la anticipate”, a spus Liviu Dragnea, într-o emsiune televizată.

„Data trecută a fost o situație cu totul specială. Ca să stăm în plină iarnă cu un guvern interimar, cu o perioadă de instabilitate, neavând în spate un vot proaspăt al poporului, era greu să mergem pe calea aia. (...) Așa se face. Parlamentul, partidele se întâlnesc, reușesc să facă o majoritate. Poate nu o facem noi, o fac ceilalți, se duc cu propunerea la Cotroceni și președintele ia act de asta, nu poate să nu țină cont. Și, din câte știu eu, președintele Iohannis, sper să rămână, în continuare, așa constituțional cum a spus că vrea să fie, nu cum a fost predecesorul”, a adăugat Liviu Dragnea.